নিজস্ব প্রতিবেদন:  রংচঙে ঝাঁ চকচকে বাড়ি, কোথাও কোনও ফাটল নেই। নতুনত্বের ছাপ স্পষ্ট। না, ভূমিকম্পও নয়।  তবুও আমচাই লক্ষ্মী পুজোর সন্ধ্যায় হেলে পড়ল চার তলা বাড়ি। পাশেই আরও একটি চার তলা বাড়ির প্রায় গায়ে গিয়ে পড়ল। হেলে পড়া বাড়ির জানলা স্পর্শ করল পাশের বাড়ির দেওয়াল।  বুধবার সন্ধ্যা ৬টা নাগাদ এক বিরল ও ভয়ঙ্কর ঘটনার সাক্ষী থাকলেন কড়েয়াবাসী। বুধবার  সন্ধ্যায় ১২/১১ শিবতলা লেনের একটি চার তলা বাড়ি হেলে পড়ে। আতঙ্কিত হয়ে পড়েন বাড়ির বাসিন্দারা। ওই বাড়িটিতে মোট ২৩ টি পরিবার বাস করেন। খবর দেওয়া হয় পুলিস। খবর পেয়ে ঘটনাস্থলে যান কলকাতা পুরসভা বিল্ডিং বিভাগের আধিকারিকরা।  










প্রাথমিকভাবে মনে করা হচ্ছে, বাড়ি তৈরিতে নিম্ন মানের ইমারতি দ্রব্য ব্যবহার করাতেই ওই ঘটনা। বাড়ি তৈরি করতে পুরসভার সব নিময় মানা হয়েছে কিনা, তাও খতিয়ে দেখা হচ্ছে। হেলে পড়া বাড়িটির বাসিন্দাদের সরানো হলেও, পাশের বাড়িটির বাসিন্দারা চরম আতঙ্কিত। যে কোনও মুহূর্তে বড় কোনও দুর্ঘটনার  আশঙ্কায় তাঁরা।
 
 প্রাথমিকভাবে মনে করা হচ্ছে, বাড়ি তৈরিতে নিম্ন মানের ইমারতি দ্রব্য ব্যবহার করাতেই ওই ঘটনা। বাড়ি তৈরি করতে পুরসভার সব নিময় মানা হয়েছে কিনা, তাও খতিয়ে দেখা হচ্ছে। হেলে পড়া বাড়িটির বাসিন্দাদের সরানো হলেও, পাশের বাড়িটির বাসিন্দারা চরম আতঙ্কিত। যে কোনও মুহূর্তে বড় কোনও দুর্ঘটনার  আশঙ্কায় তাঁরা।